Bolqarıstan–Yunanıstan münasibətləri
Bolqarıstan–Yunanıstan münasibətləri — Bolqarıstan Respublikası ilə Yunanıstan Respublikası arasındakı mövcud ikitərəfli əlaqələr. İki xalq arasında güclü siyasi, mədəni və dini əlaqələrə görə (bolqarların və yunanların əksəriyyəti şərqi ortodoks inancına etiqad edirlər) indiki dövrdə Bolqarıstan və Yunanıstan arasında güclü diplomatik əlaqələr mövcuddur. İki xalq bir-birini dost millət və müttəfiq hesab edirlər. Yunanıstan Bolqarıstanın Avro-Atlantik inteqrasiyası və Şengen zonasına daxil olmasının güclü tərəfdarıdır. Bolqarıstan və Yunanıstanın Balkanlar, Avropa İttifaqının və dünyanın qalan hissəsinin genişlənmə planları haqqında ümumi siyasi baxışları var, Bolqarıstan Makedoniyanın adlandırması haqqında mübahisə zamanı Yunanıstanın mövqeyinin tərəfdarı olmuşdur. İki ölkə arasında müasir əlaqələr 1908-ci ildə qurulmuş və İkinci Dünya müharibəsi zamanı Yunanıstanın Bolqarıstan, İtaliya və Almaniya tərəfindən işğalına baxmayaraq əla qiymətləndirilir. Hər iki ölkə Avropa Şurasının, Avropa İttifaqının və NATO-nun tamhüquqlu üzvləridir.